CELEX: E2011P0013
Language: el
Date: 2011-09-14 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Fürstliches Landgericht την 14η Σεπτεμβρίου 2011 στην υπόθεση μεταξύ της Granville Establishment και της Volker Anhalt, της Melanie Anhalt και της Jasmin Barbaro το γένος Anhalt (Υπόθεση E-13/11)

2.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 29/12
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Fürstliches Landgericht την 14η Σεπτεμβρίου 2011 στην υπόθεση μεταξύ της Granville Establishment και της Volker Anhalt, της Melanie Anhalt και της Jasmin Barbaro το γένος Anhalt
   (Υπόθεση E-13/11)
   2012/C 29/09
   Με επιστολή της 15ης Σεπτεμβρίου 2011, το Fürstliches Landgericht (Δικαστήριο του Πριγκιπάτου) του Λιχτενστάιν υπέβαλε προς το Δικαστήριο ΕΖΕΣ αίτηση, η οποία καταχωρίστηκε στη Γραμματεία του Δικαστηρίου στις 22 Σεπτεμβρίου 2011, για την έκδοση συμβουλευτικής γνώμης στην υπόθεση μεταξύ της Granville Establishment και του Volker Anhalt, της Melanie Anhalt και της Jasmin Barbaro το γένος Anhalt, όσον αφορά τα ακόλουθα ερωτήματα:
   
               1.
            
            
               Μπορεί υπήκοος κράτους τoυ ΕΟΧ να βασιστεί σε διάταξη όπως το τμήμα 53a του νόμου περί δικαιοδοσίας του Λιχτενστάιν, ο οποίος παρέχει στους υπηκόους του Λιχτενστάιν το δικαίωμα να μην διωχθούν δικαστικώς στο εξωτερικό βάσει συμφωνίας περί δικαιοδοσίας εκτός εάν η συμφωνία αυτή έχει δημοσιοποιηθεί και εάν από αυτήν απορρέει επίσης ευθέως το δικαίωμα μη διώξεως στο Λιχτενστάιν (και, επομένως, από την προοπτική του εν λόγω υπηκόου, και στο εξωτερικό), βάσει συμφωνίας περί δικαιοδοσίας εκτός εάν αυτή έχει δημοσιοποιηθεί;
            
         
               2.
            
            
               Σε περίπτωση καταφατικής απαντήσεως στο ερώτημα 1: Μπορεί να γίνει επίκληση του δικαιώματος αυτού σε περίπτωση όπως η προκειμένη, δηλ. ενώπιον ποινικού δικαστηρίου και επομένως άμεσα σε εκδίκαση διαφοράς μεταξύ ιδιωτών;